Hy boer op sy erfgrond te Spitskop, Willowmore. Nadat 'n verband op sy eiendom onverwags opgeroep word, word hy verplig om sy grond te verkoop. Hy vestig hom in die Gamtoosvallei waar hy na slegs ses maande totaal geruineer word deur die groot vloed van 1916. Terug in Willowmore gaan woon hy en sy gesin op Harmony by sy suster en swaer Johans Kilian. Op sy oudag trek hy Steytlerville toe waar hy en sy vrou die Gloudina-losieshuis open. Na sy dood bestuur sy vrou steeds die onderneming totdat sy op hoë ouderdom haar in die Aandmymering-ouetehuis op Uitenhage vestig.